Collectus tabularum cenatoriarum Buttolph
Collectus tabularum cenatoriarum Buttolph, Anglice Buttolph collection of menus, a Francisca Buttolph anno 1899 incepta atque ab aliis aucta, in Bibliotheca Publica Novi Eboraci servatur. Chartas cenatorias fere 40 000 comprehendere dicitur. Imagines documentorum fere 30 000, huius collectus veterrimorum, in Vicimedia Communia impositae sunt.

Buttolph primitias collectionis mense Februario 1900 hoc modo narravit: "Kalendis Ianuarii, apud popinam Columbia ut prandium sumerem morans, utile fore censui tabulam victualium in bibliothecam registrare. Post septem dies, Cur non alias conservare? mihi in mentem venit. Ergo nongentas et triginta per digitos meos ad bibliothecam Astor iam pervenerunt." Mense Augusto eiusdem anni nuntius titulo "Menus Wanted for Historical Collection" in periodico Hotel Monthly divulgari iussit. Eodem modo tam epistulis quam nuntiis, saepe etiam visitationibus, tabulas apud popinas deversoriaque collegiaque domusque principum et optimatum instanter requirebat. Anno 1924 (quo anno mortua est) quinque et viginti milia tabularum congesserat.

Inceptio huius collectus in diariis inter annos 1901 et 1906 celebrata est. Etiamsi bibliothecarii iam utilitatem futuram huius collectus recognoscebant (nam Ioannes Shaw Billings Bibliothecae Publicae Novi Eboraci director sine mora collectum accepit Franciscamque Buttolph in bibliotheca viginti annos laborare permisit) alii aegre intellegebant. Diurnarius enim New York Times his verbis aestimavit:
"Neque divisio litteraturae neque appendix historiae describi potest, neque inter codices antiquos recipi licet: nihil erit in aeternum nisi "collectum Buttolph" (It cannot make an impression as a part of literature, nor can it be described as an appendix to history, nor has it any place amid "old manuscripts." It must forever stand for what it is, "The Buttolph Collection").
Primus inter recentiores  annis 2002 et 2003 collectum celebriorem reddit.

Notae

Bibliographia 

 Reynaldo G. Alejandro, Classic Menu Design from the Collection of the New York Public Library. Glen Cove Novi Eboraci: PBC International, 1988
 Paul Freedman, Ten Restaurants That Changed America. Novi Eboraci: Liveright, 2016
 
 Jim Heimann, May I Take Your Order?: American Menu Design, 1920-1960. Chronicle Books, 1998
 Steven Heller, John Mariani, Menu Design in America, 1850-1985, Taschen, 2011 recensio huius libri
 
 Alison Ryley, "Miss Frank's Menus" in American Book Collector n.s. vol. 7 (1986) pp. 3-10
 Alison Ryley, "The Prime of Miss Frank E. Buttolph: Notes Toward a Menu History of New York City" in Biblion: The Bulletin of the New York Public Library (autumno 1998) pp. 56-87

 Collectus tabularum cenatoriarum Divionense

Nexus externi 

 "The Buttolph collection of menus" apud Bibliothecam Publicam Novi Eboraci
 "Collection history" anno 2013 divulgatum
 Index per nomina anno 2013 divulgatum
 Ordo catalogi anno 2013 divulgatum
 Recensio digitalis collectus Bibliothecae Publicae Novi Eboraci (situs imperfectus); De isto situ; De popinis Neo-Eboracensibus
 
 Trevor Muñoz, Katie Rawson, "When a Woman Collects Menus" (16 Aprilis 2014) apud Curating Menus 
 Kevin Pang, "These historical menus show how drastically the way we eat has changed" (2018)
 

Bibliotheca Publica Novi Eboraci
Documenta Civitatum Foederatarum
Tabulae cenatoriae